འབར་མའི་ནང་ལོ་སྔོན་མར་ཁ་ཆེ་རུང་གྷེ་ཡ་མི་རིགས་ལ་དམག་མིས་དམར་གསོད་དང་བཙན་གཡེམ་སོགས་ཀྱི་དྲག་སྤྱོད་ཁྱབ་ཆེན་སྤེལ་རྐྱེན།རུང་གྷི་ཡ་མི་རིགས་འབུམ་བདུན་ལས་མང་བ་ཁྱིམ་མཚེས་རྒྱལ་ཁབ་བྷང་ལ་ཌེ་ཤིར་བྲོས་བྱོལ་ཕྱིན་ཡོད་པ་དང་།དེ་དག་གི་གནས་སྟངས་ཛ་དྲག་ངང་གནས་ཡོད་པ་མ་ཟད།མ་འོངས་པར་ཁོ་ཚོའི་མདུན་ལམ་དེ་ཡང་ཁ་གསལ་མེད་པར་གནས་ཡོད་པ་རེད་ལ།འགྲོ་བ་མིའི་ཐོབ་ཐང་ལ་རྡོག་རོལ་གྱི་གནས་ཚུལ་ཚབས་ཆེན་དེར་མཉམ་འབྲེལ་རྒྱལ་ཁབ་ཀྱིས་མི་རིགས་རྩ་མེད་ཀྱི་ལས་འགུལ་དང་མཚུངས་ཀྱི་ཡོད་སྐོར་བརྗོད་ཡོད་ཁར།གནད་དོན་དེའི་ཐད་དེ་སྔོན་ནོ་བྷེལ་ཞི་བདེའི་གཟེངས་རྟགས་ཐོབ་མྱོང་མཁན་ལྕམ་ཨང་སན་སུ་ཅི་ཡིས།དམག་མིའི་སྒྲིག་འཛུགས་ལ་སྐྱོན་བརྗོད་སོགས་ཀྱི་ཁ་གཏད་ལས་ཀ་གང་ཡང་བྱེད་ཀྱི་མེད་པའི་སྐྱོན་བརྗོད་ཤུགས་ཆེན་རྒྱལ་སྤྱིའི་མི་མང་གིས་བྱེད་བཞིན་ཡོད་པ་རེད།།